recursal/SuperWikiNEXT-32B huggingface dataset:
**பக்கு மகாதேவா** என அழைக்கப்படும் **பாலகுமாரன் மகாதேவா** (*Balakumara Mahadeva* **பாலகுமாரா மகாதேவா**, 29 அக்டோபர் 1921 – 29 நவம்பர் 2013) என்பவர் கல்விமானும், முன்னணி இலங்கைத் தமிழ் அரசு அதிகாரியும் ஆவார்.

ஆரம்ப வாழ்க்கையும் குடும்பமும்
------------------------------

பாலகுமாரா அருணாசலம் மகாதேவா, சிவகாமி அம்மாள் ஆகியோருக்கு 1921 அக்டோபர் 29 இல் பிறந்தவர். இவருடன் உடன் பிறந்தவர் சுவர்ணம் நடராஜா. சேர் பொன்னம்பலம் அருணாசலத்தின் பேரன் ஆவார். இவர் கொழும்பு றோயல் கல்லூரியில் கல்வி பயின்றவர். பள்ளிப் படிப்பை முடித்த பின்னர் இவர் இலண்டன் பல்கலைக்கழகம் சென்று கணிதத்தில் இளங்கலை, மற்றும் முதுகலைப் பட்டங்கள் பெற்றார்.

மகாதேவா சேக தியாகராஜாவின் மகள் சுந்தரி என்பவரைத் திருமணம் புரிந்தார். இவர்களுக்கு ஆனந்தகுமார், ஈசுவரி என்ற இரண்டு பிள்ளைகள் உள்ளனர்.

பணி
---

மகாதேவா இலங்கைப் பல்கலைக்கழகத்தில் கணித விரிவுரையாளராகப் பணியாற்றிய பின்னர், 1945 சனவரியில் இலங்கைக் குடிமை சேவையில் இணைந்தார். 1949 ஆம் ஆண்டில் பாதுகாப்பு அமைச்சில் துணைச் செயலராகவும், 1952 இல் காணி அமைச்சில் துணைச் செயலராகவும், 1958 இல் வேளாண்மை மற்றும் உணவு அமைச்சில் நிரந்தர செயலராகவும் பணியாற்றினார். அத்துடன் பொதுப்பணித்துறை மற்றும் உள்ளூராட்சி அமைச்சில் செயலராகவும் இவர் பணியாற்றியுள்ளார். திறைசேரியில் செயலாளராகவும் இவர் பணியாற்றியுள்ளார்.

பிற்கால வாழ்க்கை
----------------

குடிமைப் பணியில் இருந்து இளைப்பாறிய பின்னர் இவர் மலேசியாவில் ஐக்கிய நாடுகள் அவையில் பணியாற்றினார். பின்னர் இலங்கையில் தேசிய அபிவிருத்தி வங்கியின் தலைவராகவும், இலங்கை மக்கள் வங்கியின் பணிப்பாளராகவும் நியமிக்கப்பட்டார். பல தனியார் நிறுவனங்களில் தலைவராக இருந்தார்.

சமூகப் பணி
----------

மகாதேவா கொழும்பு பொன்னம்பலவாணேசுவரர் கோயில், முகத்துவாரம் அருணாசலேசுவர கோயில் ஆகியவற்றின் அறங்காவல் சபைத் தலைவராக செயல்பட்டார். 1990 ஆம் ஆண்டில் இவருக்கு இலங்கை அரசின் இரண்டாவது பெரும் தேசிய விருதான தேசமானிய பட்டம் வழங்கப்பட்டது.

மகாதேவா 2013 நவம்பர் 29 இல் கொழும்பில் காலமானார்.

மேற்கோள்கள்
-----------

1. 1 2 3  "Obituaries". *சண்டே ஒப்சேர்வர்*. 1 டிசம்பர் 2013. Archived from the original on 2013-12-07. .
2. 1 2 3 4 5 6  Arumugam, S. (1997). *Dictionary of Biography of the Tamils of Ceylon*. பக். 95. .
3. 1 2 3 4 5 6  "Deshamanya Baku Mahadeva passes away". *சண்டே டைம்சு]]*. 1 டிசம்பர் 2013. .
4. ↑  de Silva, Raja (13 யூன் 2004). "Memories of an upright man: C.A. Coorey". *சண்டே டைம்சு*. .
5. ↑  de Silva, Charitha P. (11 யூலை 2004). "Chandana Aelian Coorey". *த சண்டே லீடர்*. .
6. 1 2 3  "Annual Report 2007" (PDF). Overseas Reality (Ceylon) PLC. p. 11.
7. 1 2  "Death of Baku Mahadeva". *சண்டே ஐலன்ட்*. 1 டிசம்பர் 2013. Archived from the original on 2016-03-04. .
8. ↑  "Baku Mahadeva passes away". *த நேசன்*. 1 டிசம்பர் 2013. Archived from the original on 2013-12-04. .
9. ↑  "Parquet reviving under new ownership". *ஐலண்டு*. 18 சனவரி 2004. Archived from the original on 2013-12-12. .
10. ↑  "Death of Baku Mahadeva". *சண்டே ஒப்சேர்வர்*. 1 டிசம்பர் 2013. Archived from the original on 2013-12-07. .
11. ↑  "National Awards". சனாதிபதி செயலகம்.
**பிரடெரிக் சொப்பின்** (Frédéric Chopin - 1 மார்ச் 1810[1] – 17 அக்டோபர் 1849) ஒரி போலிய (Polish) இசையமைப்பாளரும், பியானோ இசைக் கலைஞரும் ஆவார். இவர் மிகச் சிறந்த போலிய இசையமைப்பாளராக மதிக்கப்படுகிறார்.

இவர் வார்சோ டியூச்சியில் இருந்த செலாசோவா வோலா என்னும் ஊரில் ஒரு போலியத் தாய்க்கும், போலந்தில் வாழ்ந்த பிரெஞ்சுத் தந்தைக்கும் மகனாகப் பிறந்தார். இவர் சிறு வயதிலேயே பியானோ மேதையாகக் கணிக்கப்பட்டவர். 1830-31ல் நடைபெற்ற போலந்துக் கிளர்ச்சி அடக்கப்பட்ட பின்னர், 1830 நவம்பரில் அவருக்கு 20 வயதாக இருந்தபோது, போலந்தை விட்டு வெளிநாட்டுக்குச் சென்றார்.

பாரிசில் சொப்பின் ஒரு இசையமைப்பாளர் ஆகவும், பியானோ ஆசிரியராகவும், அவ்வப்போது சில நிகழ்ச்சிகளை நடத்திக்கொண்டும் வசதியாக வாழ்ந்து வந்தார். இவர் போலந்தின் ஒரு நாட்டுப்பற்றாளராக இருந்தும், பிரான்சில் இருந்தபோது தனது பெயரைப் பிரெஞ்சு வழக்கப்படியே பயன்படுத்தி வந்தார். பின்னர் ரஷ்யப் பேரரசின் ஆவணங்களைப் பயன்படுத்துவதைத் தவிர்ப்பதற்காக பிரெஞ்சுக் குடிமகனானார்.

மேலும் காண்க
------------

* வொல்ஃப்கேங்க் அமதியுஸ் மோட்ஸார்ட்
* லுடுவிக் ஃவான் பேத்தோவன்
* மாத்தேயோ கார்காசி
**மிட்டிலீனி சமர்** (*Battle of Mytilene* என்பது கிமு 406 இல் ஏதென்சுக்கும் எசுபார்த்தாவிற்கும் இடையே நடந்த ஒரு போர் ஆகும். இதில் எசுபார்த்தன்கள் வெற்றி பெற்றனர்.

நோட்டியம் போருக்குப் பிறகு, எசுபார்த்தன் கூட்டணியின் கடற்படைக்கு படைத்தலைவராக லைசாந்தருக்கு பதில் கால்லிக்ராட்டிடஸ் என்பவர் நியமிக்கபட்டார். லெஸ்போசில் மிதிம்னாவில் திடீர் தாக்குதல் நடத்திய அவர், ஏதெனியன் கடற்படைத் தளபதி கோனனுக்கு ஒரு செய்தியை அனுப்பினார், கடலில் கோனனின் ஆதிக்கத்துக்கு முற்றுப்புள்ளி வைப்பதாக அறிவித்தார். அதன்பிறகு விரைவில், கால்லிக்ராட்டிடஸ் கோனனின் எழுபது கப்பல்களைக் கடலில் கண்டு, லெஸ்போசில் உள்ள மிட்டிலீனி துறைமுகத்தை நோக்கி அவரைப் பின்தொடர்ந்தார். அங்கு நடந்த போரில், கோனான் முப்பது கப்பல்களை இழந்தார். மேலும் கோனானின் கப்பற்படையை கடலில் முற்றுகையிட்டபோது, அவர் தன்னிடம் எஞ்சியுள்ள நாற்பது கப்பல்களை கரையேற்றினார். இருந்தாலும் கால்லிக்ராட்டிடஸ் அவரை தரையில் சுற்றி வளைத்தார். 

பெலோபொன்னேசியர்களின் முற்றுகை குறித்த தகவலை தெரிவிக்க கோனான் இரண்டு கப்பல்களை அனுப்பினார். அதில் ஒன்று ஹெலஸ்பாண்டிற்கும் மற்றொன்று திறந்த வெளி கடலிலும் அனுப்பப்பட்டது. பெலோபொன்னேசியர்கள் பிந்தையக் கப்பலைக் கைப்பற்றினர். ஆனால் முந்தைய கப்பல் தப்பிச் சென்று ஏதென்சில் கோனனின் அவல நிலையை அறிவித்தது. இதற்கிடையில், கேனானுக்கு உதவுவதற்காக மிட்டிலீன் நீரிணைக்கு கூடுதலாக வந்த பத்து ஏதெனியன் கப்பல்களையும் காலிக்ராட்டிடாஸ் கைப்பற்றினார்.

கோனனின் அவல நிலையை அறிந்ததும், ஏதென்சு நூற்றுப் பத்து கப்பல்களைக் கொண்ட ஒரு கடற்படையை சாமோசுக்கு அனுப்பியது. அங்கு வந்த கடற்படையினர் சாமியன்கள் மற்றும் பிற கூட்டாளிகளிடமிருந்து கூடுதல் கப்பல்களைத் திரட்டி, கடற்படையின் அளவை நூற்று ஐம்பதாக ஊயர்த்திக் கொண்டு வந்தனர். ஏதெனியர்களை இடைமறிக்க காலிக்ராட்டிடாஸ் தனது கட்டுப்பாட்டில் இருந்த கப்பல்களில் நூற்று இருபதுடன் பயணம் மேற்கொண்டார்; இது பெரிய அர்ஜினூசி போராக உருவெடுத்தது.

குறிப்புகள்
-----------

1. ↑  Donald Kagan, *The Fall of the Athenian Empire*, Cornell University, 1987, p. 327.
2. 1 2  Donald Kagan, *The Fall of the Athenian Empire*, Cornell University, 1987, p. 335.

மேலும் பார்க்கவும்
------------------

* அர்ஜினூசி சமர்
சுருங்குறித்தொடர் நுட்பத்திற்கு அடிகோலியவர்(Stephen Cole Kleene)
**சுருங்குறித்தொடர்** என்பது எழுத்து அல்லது குறியீட்டுத் தொடர்களில் தேவையான சில தோரணங்களை எளிதாகப் பகுப்பாய்வு செய்ய உதவும் ஒரு நிரலாக்கக் கூறு ஆகும். கருத்தியல் கணிமையிலும் சுருங்குத்தொடர்கள் ஒரு மொழியை விபரிக்க பயன்படுகின்றன. எ.கா [0-9] அனைத்து இலக்கங்களுக்கான சுருங்குறித்தொடர் ஆகும். பெர்ள் நிரலாக்க மொழியில் சுருங்குறித்தொடர்கள் ஒரு முதன்மையான பங்கு வகிக்கிறது.

எடுத்துக்காட்டு (பி.எச்.பி)
---------------------------

```
<?php
$subject = "Test Test 1";
$pattern = "/\w+\s\w+\s\d+$/";
if (preg\_match($pattern, $subject)) {
    echo "Yes, A Match";
}
else
{
echo "Not A Match";
}
?>

```

```
Yes, A Match

```

தமிழ் எழுத்துக்காட்டு
---------------------

```
<?php
// சுருங்குறித்தொடர் எடுத்துக்காட்டு

$subject = "இது ஒரு எ.கா வசனம், இதில் உள்ள இதுக்கள் எல்லாவற்றையும் ஒப்பி பிரி";
$pattern = '/இது/';
preg\_match\_all($pattern, $subject, $matches);
echo "<pre>";
print\_r($matches);
echo "</pre>";

?>

```

```
Array
(
    [0] => Array
        (
            [0] => இது
            [1] => இது
        )

)

```

வெளியிணைப்புகள்
---------------

* சுருங்குறித் தொடர் குறிகளும், அதன் பயன்பாடுகளும்
**அமினோகுளோரினேற்றம்** (*Aminochlorination*) என்பது எந்த ஒரு கரிம வேதியியல் தொகுப்பு வினையில் குளோரின் அணு, அமினோ குழு அல்லது அமிடோ குழு இரண்டும் நிறுவப்பட்டு 2-அமினோ ஆல்கைல் குளோரைடு உருவாகிறதோ அந்த வினையைக் குறிக்கும். அமினோகுளோரினேற்ற வினை குறிப்பாக ஆல்க்கீன் அடிமூலக்கூறுகளை குளோரமீன்களுடன் இணைப்பதன் மூலம் பொதுவாக நிகழ்கிறது. ஆல்க்கீனின் மீதுள்ள அமீனை பலேடியம்(II) அயனியால் தூண்டி அணுக்கருநாட்டத் தாக்க வினையும், அதனைத் தொடர்ந்து தாமிரம்(II) குளோரைடைப் பயன்படுத்தி ஆக்சிசனேற்ற வினையும் நிகழ்ந்து 2-அமினோ ஆல்கைல் குளோரைடு தயாரிப்பது ஒரு மாற்று தயாரிப்பு முறையாகும்.

மேற்கோள்கள்
-----------

1. ↑  Manzoni, Maria R.; Zabawa, Thomas P.; Kasi, Dhanalakshmi; Chemler, Sherry R. (2004). "Palladium(II)-Catalyzed Intramolecular Aminobromination and Aminochlorination of Olefins". *Organometallics* **23** (23): 5618–5621. doi:10.1021/om049432z.
2. ↑  Yin, Guoyin; Mu, Xin; Liu, Guosheng (2016). "Palladium(II)-Catalyzed Oxidative Difunctionalization of Alkenes: Bond Forming at a High-Valent Palladium Center". *Accounts of Chemical Research* **49** (11): 2413–2423. doi:10.1021/acs.accounts.6b00328. பப்மெட்:27739689.
காலம் கணித்தல் பற்றிய அறிவியல் கட்டுரையை நேரம் என்னும் பக்கத்தில் காணலாம்.
**காலம்** என்பது இறந்த-காலம், நிகழ்காலம், எதிர்காலம் என மூன்று வகைப்படும். இந்த முக்காலப் பாகுபாடு எல்லா மொழிகளிலும் உண்டு. எல்லா மொழிகளிலும் வினைச்சொற்கள் காலம் காட்டுவனவாக அமைந்துள்ளன.

கால விளக்கம்
------------

இலக்கணத்தில் **காலம்** என்பது, ஒரு செயல் எப்பொழுது நடைபெறுகிறது என்பதைக் காட்டும் இலக்கணக் கூறு ஆகும். ஒரு செயல் பேசப்படும் நேரத்துக்கு முன்னரா, அதே நேரத்திலா அல்லது பின்னரா என்பதைக் குறித்துக் காட்டுவதே காலம். தமிழ் இலக்கணத்தில் காலம், இறந்தகாலம், நிகழ்காலம், எதிர்காலம் என மூன்று வகைப்படும். பேசும் நேரத்துக்கு முன்னர் நிகழ்ந்தவற்றைக் குறிப்பது இறந்தகாலம், அந்நேரத்தில் நடந்துகொண்டு இருப்பவற்றைக் குறிப்பது நிகழ்காலம், பின்னர் நிகழ இருப்பவற்றைக் குறிப்பது எதிர்காலம். தமிழில் வினை சார்ந்த சொற்கள் காலங்காட்டும் இடைநிலைகளை ஏற்றுக் காலத்தைக் காட்டுகின்றன. காலத்தைக் காட்டும் இடைச்சொற்களைத் தொல்காப்பியர் **காலக்கிளவி** எனக் குறிப்பிடுகிறார்.   காலத்தைக் காட்டும் சொற்களாகிய *காலை*, *இரண்டு-மணி*, *நேற்று* போன்ற சொற்களைக் காலப்பெயர் என்பர்.

தமிழ் இலக்கண நூல்கள் தரும் விளக்கம்
-----------------------------------

தமிழ்மொழியில் காலம் காட்டும் பாங்கு இரு வகையில் அமையும். வெளிப்படையாகக் காலம் காட்டுதல் ஒருவகை. குறிப்பால் காலம் காட்டுதல் மற்றொரு வகை.

காலங்காட்டும் இடைநிலைகள்
------------------------

தமிழில் காலம் காட்டுவதற்காகச் சொற்களில் பல்வேறு இடைநிலைகள் பயன்படுகின்றன. எடுத்துக்காட்டாக, செய்தான், செய்கின்றான், செய்வான் ஆகிய சொற்களில், *செய்* என்னும் வினையடியுடன் "த்", "கின்று", "வ்" ஆகிய இடைநிலைகள் சேர்ந்து முறையே இறந்தகாலம், நிகழ்காலம், எதிர்காலம் என்பவற்றைக் காட்டுகின்றன.

* செய் + த் + ஆன் ----> செய்தான்
* செய் + கின்று + ஆன் ----> செய்கின்றான்
* செய் + வ் + ஆன் ----> செய்வான்

மேற்காட்டிய இடைநிலைகள் மட்டுமன்றி மேலும் பல இடைநிலைகளும் தமிழில் காணப்படுகின்றன.

* இறந்தகாலம் - "த்" (த், ட், ற், த்த்), "ந்த்" (ந்த், ன்ற், ண்ட்), "இன்" (ய், ன்)
* நிகழ்காலம் - "கின்று", "கிறு"
* எதிர்காலம் - "வ்", "ப்ப்", "ப்"

வினைத்தொகை
----------

முதன்மைக் கட்டுரை: வினைத்தொகை
மூன்று காலத்தையும் காட்டும் தொகைச்சொல்லை தமிழில் வினைத்தொகை என்பர். இதனைத் தொல்காப்பியம் காலம் கரந்த பெயரெச்சம் எனக் குறிப்பிடுகிறது.

வினைமுற்றுக்களில் மட்டுமன்றி வினையாலணையும் பெயர், பெயரெச்சம், தொழிற்பெயர்கள், நிபந்தனை எச்சம், பெயரடை போன்றவற்றிலும் காலங்காட்டும் இடைநிலைகள் வருகின்றன.

அடிக்குறிப்பு
-------------

1. ↑  ஆங்கிலத்தில் காலம் காட்டும் முறையை எண்ணுவோம் tense
2. ↑  மாரைக் கிளவியும் பல்லோர் படர்க்கை;   
**காலக் கிளவி**யொடு முடியும் என்ப. (தொல்காப்பியம் 2-207)
3. ↑  காலக் கிளவி உயர்திணை மருங்கின்   
மேலைக் கிளவியொடு வேறுபாடு இலவே. (தொல்காப்பியம் 2-215)
4. ↑  காலக் கிளவி அஃறிணை மருங்கின் மேலைக் கிளவியொடு வேறுபாடு இலவே (தொல்காப்பியம் 2-221)
5. ↑    
இறப்பின், நிகழ்வின், எதிர்வின், என்றா   
அம் முக் காலமும் குறிப்பொடும் கொள்ளும்   
மெய்ந் நிலை உடைய, தோன்றலாறே. (தொல்காப்பியம் 2-200)
**ஆப்பரேசன் தண்டர் பேர்டு** (Operation Thunder Bird) என்பது காட்டுயிரிகள் தொடர்பான குற்றத்திற்கு எதிராக மேற்கொள்ளப்பட்ட ஒரு நடவடிக்கையாகும். இது இந்தியச் சுற்றுச்சூழல் அமைச்சகத்துடன் வனவிலங்குக் குற்றவியல் வாரியமும்(WCCB), வனத்துறை, காலநிலை மாற்றத்திற்கான அமைச்சகமும் ஒன்றிணைந்து இந்தியாவில் 2017 ஆம் ஆண்டு ஜனவரி 30 முதல் பிப்ரவரி 19 வரை காட்டுயிரிகளைப் பாதுகாக்க எடுக்கப்பட்ட ஒரு நடவடிக்கையாகும்.

நடவடிக்கைச் செயலாக்க அமைப்புகள்
-------------------------------

இன்டர்போல் எனப்படும் பன்னாட்டுக் குற்றவியல் தடுப்புக் காவல் பிரிவு உலக அளவில் நடைபெறும் வனவிலங்குகளின் சட்டவிரோதக் கடத்தல் வேட்டையாடுதல் உள்ளிட்ட வனவிலங்குகளுக்கு எதிரான குற்றங்களைக் கண்டறியம் *ஆப்பரேசன் தண்டர் பேர்டு* என்ற பெயரில் தேடுதல் வேட்டையை நடத்தி வருகிறது. இந்நிலையில் தில்லியைத் தலைமையிடமாகக் கொண்டு இயங்கும் இந்தியாவின் WCCB எனப்படும் *வனவிலங்கு குற்றத்தடுப்பு வாரியம்* (Wild Life Crime Control Bureau) இந்தியச் சுற்றுச்சூழல் அமைச்சகம், வனத்துறை மற்றும் காலநிலை மாற்றத்திற்கான அமைச்சகம் ஆகியவை இதில் பங்குகொண்டன.

ஆப்பரேசன் தண்டர் பேர்டு என்பது பன்னாட்டுக் குற்றவியல் தடுப்புக் காவல் பிரிவு என்ற அமைப்பினால் இந்தியாவில் தேசிய, பன்னாட்டு பல்வகை உயிரிகளைக் காக்கும் செயலாக்க நடவடிக்கைக்கான ஒரு குறிச்சொல்லாகும். இது ஆமைகளைக் காக்க இந்த அமைப்பால் முன்பே ஏற்படுத்தப்பட்ட ‘ஆபரேசன் சேவா கர்மா’ என்ற நடவடிக்கையுடன் கூடுதலாக இணைக்கப்பட்டதாகும்.

விளைவுகள்
---------

இத்திட்ட செயலாக்க நடவடிக்கையின் விளைவாக மொத்தம் 2,524 வகைப்படுத்தப்பட்ட உயிரினங்கள் பாதுகாக்கப்பட்டன. 19.2 கி. யானைத்தந்தம், ஒரு புலித்தோல், 9 காட்டுயிரிகளின் பதப்படுத்திய சடலங்கள், ஒரு பவள உயிரினம், ஒரு ஜார் எனப்படும் பாம்பின் நஞ்சு, எட்டு சிறுத்தைத் தோல்கள், ஒரு இந்திய முஜாராக் எனப்படும் ஒரு விலங்கின் தோல் ஆகியன கைப்பற்றப்பட்டன. இந்த நடவடிக்கை இந்திய அளவில் வனவிலங்குக் குற்றத்திற்கு எதிராக செயல்படும் அனைத்து அமைப்புகளுக்கிடையே ஒரு ஒருமித்த அணுகுமுறையை ஏற்படுத்தியது. இந்த நடவடிக்கையின் விளைவாக இக்குற்றச்செயலில் ஈடுபட்டு வந்த 71 பேர் கைது செய்யப்பட்டனர். இந்நடவடிக்கை அசாம், மேகாலயா, மகாராட்டிரா, ஒடிசா, மத்தியப் பிரதேசம், தில்லி, உத்திராகண்ட், பீகார், மேற்கு வங்காளம், குஜராத், கர்நாடகம், தமிழ்நாடு, உத்திரப்பிரதேசம் ஆகிய மாநிலங்களில் மிகுந்த வரவேற்பைப்பெற்றது. ப்ன்னாட்டு ̈நிறுவனமான இன்டர்போல் அமைப்புடன் இணைந்து பணியாற்றியதால் வனவிலங்குகளுக்கு ஏதிரான குற்றங்களைத் தடுப்பது தொடர்பான பல்வேறு செயல்நெறிமுறைகளை இந்தியப் படைப்பிரிவினர் அறிந்து கொண்டதோடு, நாட்டில் இயங்கும் வனவிலங்குகளுக்கான சட்டவிரோத வணிக மையங்கள் சட்ட விரோத வணிக வழித்தடங்கள் தொடர்பாக விழிப்புணர்வை தோற்றுவித்துள்ளது.

மேற்கோள்கள்
-----------

1. 1 2  "WCCB's Operation Thunderbird and Operation Save Kurma for fight against wildlife crime Read more at: http://currentaffairs.gktoday.in/wccbs-operation-thunderbird-operation-save-kurma-fight-wildlife-crime-03201742015.html". General knowledge today. March 3, 2017. சூலை 19, 2017 அன்று பார்க்கப்பட்டது. External link in `|title=` (உதவி)
2. 1 2  "'Operation Thunder Bird' a big success for Forest Dept". business-standard.com. March 3, 2017. சூலை 19, 2017 அன்று பார்க்கப்பட்டது.
3. ↑  ""OPERATION THUNDERBIRD" Result in huge seizures throughout the Country". THE TIMES OF INDIA. March 3, 2017. சூலை 19, 2017 அன்று பார்க்கப்பட்டது.

வெளியிணைப்புகள்
---------------

* 
* 
* சுற்றுச்சூழல் அமைச்சகத்தின் செய்தித் தொடர்புத்துறை பக்கம்
மனித சர்க்காடியன் ரிதத்தின் ("உயிரியல் கடிகாரம்") சில உடலியங்கியல் கண்ணோட்டம்.
**கால உரியல்** என்பது உயிரியலின் ஒரு பிரிவாகும். இப்பிரிவு கால நேரத்துடன் தொடா்புடைய உயிரியல் நிகழ்வுகளை ஆய்வு செய்யும் பிரிவாகும். இச்சொல் கிரேக்க மொழியிலிருந்து உருவானது ஆகும். குரோனோ என்பதன் பொருள் 'காலம்' என்பது ஆகும். இது பொதுவாக உயிரிய சுழற்சியுடன் தொடா்புடைய துறையாகும்.

காலவுயிரியல் உயிரியலின் மாற்றுப்பிரிவுகளுடன் உடற்கூறியல், உடலியங்கியல், மரபியல், நடத்தை மூலக்கூற்று உயிரியல் தொடா்புடையது ஆகும்.

விளக்கம்
--------

வாழும் உயிரினங்களில் உயிரியல் செயல்பாடுகளில் நேரம் மற்றும் கால மாறுபாடுகளால் பல அத்தியாவசிய உயிரியல் செயல்முறைகள் ஏற்படுகின்றன. இவை (அ) விலங்குகளின் ( உணவுண்பது, உறங்குவது, விழிப்பது, இனப்பெருக்கப் புணா்ச்சி போன்றவை), (ஆ) தாவரங்களின் ( இலையுதிா்வு ஒளிச்சேர்க்கை எதிர்வினைகள் முதலியன), மற்றும் பூஞ்சை மற்றும் புரோட்டோசோவா போன்ற நுண்ணுயிர் உயிரணுக்களிலின் செயல்பாடுகளும் நிர்ணயிக்கப்படுகின்றன. இவை பாக்டீரியாவிலும் காணப்படுகின்றன. இவை நாற்சுழற்சி, திங்கள் சுழற்சி, ஆண்டு சுழற்சி ஆகிய பல்வேறு நிலைகளில் நிகழும் நிகழ்வுகளாகும். இவற்றுள் நாற்சுழற்சி மிகமுக்கியமானது. நாற்சுழற்சி என்பது கிட்டத்தட்ட ஒருநாளின் 24 மணிநேர அளவில் நிகழ்வது ஆகும்.
எடுத்துக்காட்டாக மனிதா்களின் உறக்கத்தை எடுத்துக்கொள்ளலாம். உயிரினங்களின் பகல்நேர செயல்பாடுகள் பகலாடி, இரவுநேர செயல்பாடுகள் இரவாடுதல், காலை மற்றும் அந்திப் பொழுதுகளின் செயல்பாடுகள் எழுஅந்தியாடல் எனவும் அழைக்கப்படுகிறன.

மேற்கோள்கள்
-----------

1. 1 2  Patricia J. DeCoursey; Jay C. Dunlap; Jennifer J. Loros (2003). *Chronobiology*. Sinauer Associates Inc. பன்னாட்டுத் தரப்புத்தக எண்:978-0-87893-149-1.
**பிரஜேந்திர கிசோர் ராய் சௌத்ரி** (*Brajendra Kishore Roy Chowdhury*) (1874 - 1957  Bengali Year: 1281-1364 ) என்பவர் இந்திய செவ்வியல் இசை மற்றும் இந்திய தேசிய இயக்கத்தின் தேசிய கல்விக் குழுவின் புரவலராகவும் இருந்தார்.

பின்னணி
-------

இவர் வங்காளதேசத்தின் மைமன்சிங் மாவட்டத்தில் கௌரிபூர் என்ற இடத்தின் ஜமீந்தார் ஆக இருந்தார். இவரது மகன் பண்டிட் பீரேந்திர கிசோர் ராய் சவுத்ரி ஒரு சிதார் கலைஞர் ஆவார். இவர் கொல்கத்தா இரவீந்திர பாரதி பல்கலைக்கழகத்தில் இசைத்துறையின் நிறுவனராக இருந்தார். இந்திய இசையும் மியா தான்சேனும் என்ற நூலின் ஆசிரியராகவும் இருந்தார்.

பணி
---

இவர் கொல்கத்தா தேசிய கல்விக்குழுவின் (பின்னாளில் இது ஜாதவ்பூர் பல்கலைக்கழகமாக மாறியது) முதன்மைப் புரவலராக இருந்தார்.

எழுத்துப்பணி
------------

* மார்க்சியமும் இந்திய நல்லியல்பும் (1941)

மேற்கோள்கள்
-----------

1. ↑  "Raychowdhuri, Acharya Brajendra Kishore - Banglapedia".
2. ↑  (1281-1364 Bengali Year )
3. ↑  "Indian Music and Mian Tansen by Birendra Kishore Roy Choadhury". *David Philipson - Bansuri* (ஆங்கிலம்). 2023-05-18 அன்று பார்க்கப்பட்டது.
**அழ. வள்ளியப்பா குழந்தை இலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். கதை, கவிதை, நாடகம் போன்ற குழந்தை இலக்கியப் படைப்புகளை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.

விருது பெற்ற நூல்கள்
--------------------

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | --- | --- | --- | தேர்வு செய்யப்படவில்லை |
| 2013 | 1. அமேசான் காடுகளும் சகாரா பாலைவனமும் எப்படித் தோன்றின? 2. குட்டி யானையும் சுட்டிகளும்  3. உங்கள் சுட்டிக் குழந்தைகளுக்குச் சுவையான குட்டிக் கதைகள் -75 | 1. பெ. கருணாகரன்2. கொ. மா. கோதண்டம் 3. கமலா கந்தசாமி |  | பரிசுத் தொகை ரூபாய் 1, 50,000 மூவருக்கும் பகிர்ந்தளிக்கப்படுகிறது. |
**ஆபிரிக்க யானை** தரையில் வாழக்கூடிய விலங்கினங்களில் மிகப் பெரிய விலங்காகும். இது ஆசிய யானைகளைவிட அளவில் பெரியவையாக காணப்படுகின்றன.

இனங்கள்
-------

* தற்போது அழிவுற்றுள்ள *Loxodonta adaurora*, தற்போதைய ஆபிரிக்க யானைகளின் மூதாதை இனமாக கருதப்படுகிறது. ஆபிரிக்க யானைகள் இரண்டு இனங்களைக் கொண்டுள்ளன:
* ஆப்பிரிக்கப் புதர் யானைகள் (*Loxodonta africana*).
* ஆபிரிக்கக் காட்டு யானைகள் (*Loxodonta cyclotis*).

* இவை முன்னர் *Loxodonta africana* என்ற இனத்தின் உப இனங்களாக கருதப்பட்டன.

ஆபிரிக்க ஆசிய யானைகளிடையான ஒப்பீடு
----------------------------------

ஆபிரிக்க யானை 4 மீட்டர் நீளம் வரை உயரமும் சுமார் 7 டன் வரை எடையும் கொண்டு விளங்குகின்றது. ஆசிய யானையைப் பொருத்த வரையில் அளவில் ஆப்பிரிக்க யானையைக் காட்டிலும் உயரத்திலும் எடையிலும் குறைவானதாகும். அதிக பட்சமாக 5 டன் எடை வரை இவை வளரக்கூடியன. ஆப்பிரிக்க யானையின் காது அதன் தோல்புறத்தைக் முழுதும் மறைக்கும் முகமாக அமைந்துள்ளது. இவற்றின் காது 1.5 மீட்டர் நீளமும் 1.2மீட்டர் அகளமும் உடையது. ஆசிய யானையின் காது அமைப்பு தோல் புறத்தை காட்டிலும் தாழ்ந்து அளவில் சிறியதாகவும் அமைந்துள்ளன. ஆப்பிரிக்க யானையின் ஆண் பெண் இரண்டிற்கும் தந்தம் வளர்ச்சியடைகின்றது. ஆசிய யானை வகைகளில் ஆண் யானைகளுக்கு மாத்திரமே தந்தம் வளர்ச்சியடைகின்றன. பெண் யானைகளுக்கு வளர்ச்சியே இல்லை என்று சொல்லுமளவிற்கு மிக சிறிய அளவிற்கே வளர்ச்சியடைகின்றது. ஆப்பிரிக்க யானையின் தும்பிக்கையின் முனையில் இரு உதடைப் போன்ற பற்றி பிடிக்கும் தசைப் பகுதியும் ஆசிய யானையின் தும்பிக்கை முனை ஒரு பற்றிப் பிடிக்கும் தசைப் பகுதியும் அமையப் பெற்றுள்ளன. ஆசிய யானையின் கால்களின் விரல் நகம் முன்காலில் 5 நகங்களும் பின்கால்களில் 4 நகங்களும், ஆப்பிரிக்க யானைகள் முன் கால்களில் 4 அல்லது 5 நகங்களும், பின்புறக் கால்களில் மூன்று நகங்களும் பெற்றுள்ளன. பொதுவாக யானைகள் வெளிர் சாம்பல் நிறத்தையுடையவனாவாக இருப்பினும் இவைகள் குலம் மற்றும் குட்டைகளின் சேற்று சகதிகளில் புரண்டெழுவதனால் சேற்றின் நிறத்திற்கொப்ப அடர் சாம்பல், சிகப்பு, மற்றும் பழுப்பு நிறங்களிலும் காணப்படுகின்றது.

* கிட்டிய தோற்றம், தென்னாபிரிக்காகிட்டிய தோற்றம், தென்னாபிரிக்கா
* இளம் ஆண் யானையொன்று கோபமுற்ற நிலையில்இளம் ஆண் யானையொன்று கோபமுற்ற நிலையில்

இதனையும் காண்க
--------------

* பாலைவன யானைகள்
* ஆப்பிரிக்கப் புதர் யானைகள்

மேற்கோள்கள்
-----------

1. 1 2  வார்ப்புரு:MSW3 Shoshani
**அழகசுந்தரம்** என்ற இயற்பெயர் கொண்ட **பிரான்சிஸ் கிங்ஸ்பரி** (*Francis Kingsbury*, 1873 - 1941) யாழ்ப்பாணம் சி. வை. தாமோதரம் பிள்ளை அவர்களின் புதல்வர். பின்னாளில் கிறித்தவ மதத்தைத் தழுவிய இவர் ஞானஸ்நானத்தின் போது பிரான்சிஸ் கிங்ஸ்பரி எனும் பெயரை ஏற்றுப் பாதிரியாராக இருந்தார். சென்னைப் பல்கலைக்கழகப் பேரகராதிக் குழுவில் இவர் உறுப்பினராக இருந்தார்.

வாழ்க்கைக் குறிப்பு
-------------------

சென்னைக்கு சில மைல் தொலைவில் உள்ள தண்டையார்பேட்டை என்னும் புறநகரில் வசித்து வந்தவர் சி. வை. தாமோதரம்பிள்ளை. இவருக்கும் இவரது இரண்டாவது மனைவி நாகமுத்து என்பவருக்கும் பிறந்த ஐந்து பிள்ளைகளில் நான்காவதாகப் பிறந்தவரே அழகசுந்தரம். இவர் பிறந்தது 1873 ஆவணி 8-ஆம் நாள்.

இவர் கிறித்துவ மதத்தை ஏற்றுக்கொண்ட பின்னரும் சைவ சமயத்தை மிகத் தீவிரமாக மதித்தார். தனது தந்தை தாமோதரனார் கிறித்துவம் தவிர்த்து சைவநெறி ஏற்றுக்கொண்டார். பிரான்சிசு கிறித்துவத்தைத் தவிர்க்கவில்லை, ஆனால் சைவ ஈடுபாட்டை மிகுதியாகக் கொண்டிருந்தார். ஈழத்து சிவாலயங்களுக்கு‌ திருப்பணி செய்து வந்தார், நாயன்மார்களின் வரலாற்றைப் பதிப்பித்தார்.‌ திருமுறைகளின் மேல் மிகுந்த மரியாதையும், பற்றும், ஈடுபாடும் கொண்ட இவர் சைவ சித்தாந்த நூற்பதிப்புத் திருப்பணிகளை செய்து வந்தார்.

இயற்றிய நூல்கள்
---------------

இவர் தமிழிலும், ஆங்கிலத்திலும் பல நூல்களை எழுதியுள்ளார். அவற்றில் சில:

* ஏசு வரலாறு
* அகப்பொருட் குறள்
* இராமன் கதை
* பாண்டவர் கதை
* சந்திரகாசம்
* மனோன்மணி நாடகம் (1948, இலங்காபிமானி அச்சியந்திரசாலை, சாவகச்சேரி)
* Hymns of the Tamil Saivite Saints (மறுபதிப்பு: Nabu Press, 2011)

மேற்கோள்கள்
-----------

1. ↑  தாமரைக்கண்ணன், ப. (2004). *ஈழத் தமிழறிஞர் தாமோதரம்பிள்ளை*. குமரன் பதிப்பகம். பக். 51. .
2. ↑  "அழகசுந்தர தேசிகர் இயற்றிய கவிதை". சாகித்திய மண்டல வெளியீடு - நூலகம் திட்டத்தில் பேணப்படுகிறது. 3 மே 2011 அன்று மூலம் பரணிடப்பட்டது. 5 ஆகத்து 2013 அன்று பார்க்கப்பட்டது.
3. ↑  அந்தனி ஜீவா (1981). *ஈழத்தில் தமிழ் நாடகம்*. அகரம். .
4. ↑  தேசிகர் நினைவு மலர் 1942, தொகுப்பு: கோவைவாணன், சாவகச்சேரி, சித்திரை 1942
5. ↑   "அழகசுந்தரம் இயற்றிய நூல்கள்". *கலைக்களஞ்சியம்* (1) **1**. (1954). தமிழ் வளர்ச்சிக் கழகம் - சென்னை. 237.
**எர்ரா மாட்டி திபாலு** (*Erra Matti Dibbalu*) என்றும் **செம்மணல் மலை** என்றும் அழைக்கப்படுவது தேசிய புவி-பாரம்பரிய நினைவுச்சின்னம் ஆகும். இது ஆந்திரப் பிரதேசத்தின் விசாகப்பட்டினம் நகரின் புறநகரில் அமைந்துள்ளது. இது வங்காள விரிகுடாவிற்கு மிக அருகில் அமைந்துள்ளது. விசாகப்பட்டினத்தில் உள்ள பல பாரம்பரிய தளங்களில் இதுவும் ஒன்றாகும்.

பற்றி
-----

இந்த எர்ரா மாட்டி திபாலு என்பதுவிசாகப்பட்டினத்தின் இயற்கை சொத்து ஆகும். இது 12000 ஆண்டுகள் பழமைவாய்ந்த இடமாகும். சுமார் 40 அடி உயரச் சிவப்பு மணல் மேடுகள் பல காணப்படுகின்றன. இந்த தளங்களைப் புவி-பாரம்பரிய தள நிலையை அடைய இந்திய புவியியல் ஆய்வு மையம் உதவியது. 2014ஆம் ஆண்டு தேசிய புவி பாரம்பரிய இடமாகவும் 2016ஆம் ஆண்டு மாநில அரசின் பாதுகாக்கப்பட்ட பகுதியாகவும் இப்பகுதி ஆனது.

மேற்கோள்கள்
-----------

1. ↑  "National Geological Monument, from Geological Survey of India website". 12 July 2017 அன்று மூலம் பரணிடப்பட்டது. 16 February 2018 அன்று பார்க்கப்பட்டது.
2. ↑  Geo-Heritage Sites, Minister of Mines Press release, 09-March-2016
3. ↑  national geo-heritage of India பரணிடப்பட்டது 2017-01-11 at the வந்தவழி இயந்திரம், INTACH
4. ↑  "about erra matti dibbalu". *The Hindu*. 18 April 2017 அன்று பார்க்கப்பட்டது.
5. ↑
6. ↑  "status". *The Times of India*. 10 April 2016 அன்று பார்க்கப்பட்டது.
இலக்கணம் என்பது தமிழில் மொழிப்பாங்கை உணர்த்தும் நூல். ஒரு வகையில் மொழியியல் என்னும், தமிழியல் என்றும் கூறத்தக்கவை. இன்று தமிழில் கிடைத்துள்ள பழமையான முழுமையான நூல் தொல்காப்பியம். தொல்காப்பியத்தில் *என்ப*, *என்மனார் புலவர்* முதலான தொடர்களால் அதற்கு முன்பே இருந்த தமிழ் இலக்கண நூல்கள் சுட்டப்பட்டுள்ளன.

தமிழில் உள்ள இலக்கண நூல்களைத் தொகுப்பிலக்கண நூல்கள், தனியிலக்கண நூல்கள் எனவும் பாகுபடுத்திக் காணமுடிகிறது. இந்த வகையில் அமைந்துள்ள இலக்கண நூல்கள் *தமிழ் இலக்கண நூல்கள்* என்னும் தலைப்பில் தனி நூலாக வெளிவந்துள்ளது.  அன்றியும் மறைந்துபோன தமிழ் இலக்கண நூல்களும், சில பால்கள் மட்டும் உரைநூல்களில் கிடைக்கப்பெற்றுத் தொகுக்கப்பட்டுள்ள இலக்கண நூல்களும் உள்ளன.

தொகுப்பிலக்கண நூல்கள்
---------------------

எழுத்து, சொல், பொருள், யாப்பு, அணி, பிரபந்தம், புலமை என்றெல்லாம் பாகுபடுத்திக்கொண்டு தமிழ் இலக்கண நெறி விரிந்துள்ளது. இவற்றில் சில பகுதிகளைத் தொகுத்துக் கூறும் இலக்கண நூல்களைத் **தொகுப்பிலக்கண நூல்கள்** என்று வகைப்படுத்திக் கொண்டுள்ளோம்.

| நூல் | காலம் (நூற்றாண்டு) | இலக்கணப் பகுப்புப் புலங்கள் |
| --- | --- | --- |
| தொல்காப்பியம் | கி.மு.4 | எழுத்து, சொல். பொருள் (யாப்பு, அணி பகுதிகள் உள்ளன. வாய்மொழி, பிசி போன்ற சிற்றிலக்கிய (பிரபந்த) வகைகள் பற்றிய குறிப்பும் பொருளதிகாரத்தில் உள்ளடக்கம்) (3 புலம்) |
| நன்னூல் | கி.பி.13 | எழுத்து, சொல், (2 புலம்) |
| நேமிநாதம் | 12 | எழுத்து, சொல் (2 புலம்) |
| முத்துவீரியம் | 19 | எழுத்து, சொல், பொருள், யாப்பு, (பிரபந்தங்கள் உள்ளடக்கம்) அணி (பொருள்கோள் உள்ளடக்கம்) (5 புலம்) |
| குவலயானந்தம் (மாணிக்கவாசகர் இயற்றியது) | 19 | உறுப்பியல், அணியியல், சித்திரவியல் (3 புலம்) |
| அறுவகை இலக்கணம் | 19 | எழுத்து, சொல், பொருள், யாப்பு, அணி, புலமை (6 புலம்) |

தனி-இலக்கண நூல்கள்
------------------

தமிழ் மொழியின் இலக்கணப் பகுதிகளில் ஒரே ஒரு இலக்கணப் பகுதியை மட்டும் விளக்கும் இலக்கண நூல்கள் தனித்தனியே தோன்றியுள்ளன.

| நூல் | காலம் (நூற்றாண்டு) | நூல் விளக்கும் இலக்கணப் பகுதி |
| --- | --- | --- |
| இறையனார் அகப்பொருள் | கிறித்துவுக்கு முன் | அகப்பொருள் |
| புறப்பொருள் வெண்பாமாலை | 9 | புறப்பொருள் |
| நம்பி அகப்பொருள் | 12 | அகப்பொருள் |

சிதைந்த இலக்கண நூல்கள்
----------------------

முழுமையாகக் கிடைக்காத நூல்களைச் சிதைந்த இலக்கண நூல்கள் என்று இங்குக் குறிப்பிடுகிறோம். பிற இலக்கண நூல்களுக்கு உரை எழுதிய ஆசிரியர்கள் உரையோடு தொடர்புடைய சில இலக்கண நூற்பாக்களை நூலின் பெயருடன் ஆங்காங்கே குறிப்பிட்டுக் காட்டியுள்ளனர். பிற்கால அறிஞர்கள் அவற்றை ஒன்று திரட்டி உரிய நூலின் பெயரைத் தலைப்பாக்கி அவற்றை நூலாக்கிக் காட்டியுள்ளனர். இவை சிதைந்த இலக்கண நூல்கள்

| நூலின் பெயர் | காலம்நூற்றாண்டு | நூலைப்பற்றிய குறிப்பு |
| --- | --- | --- |
| அகத்தியம் | தொல்காப்பியம்நூலுக்கு முன் | 

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அகத்தியம்** |

 |
| அவிநயம் | 6 | இதனை முதன்முதலில் தொகுத்தவர் மயிலை சீனி வேங்கடசாமி |
| காக்கை பாடினியம் | 6 |  |

மறைந்த தமிழ் இலக்கண நூல்கள்
---------------------------

அடிக்குறிப்பு
-------------

1. ↑  சுப்பிரமணியன், முனைவர் ச. வே. பதிப்பாசிரியர், *தமிழ் இலக்கண நூல்கள், மூலம் முழுவதும் - குறிப்பு விளக்கங்களுடன்*, மெய்யப்பன் பதிப்பகம் வெளியீடு, 2007
சுவாமி ஹரிதாஸ் கிரி தென்னிந்தியாவின் தமிழ்நாடு, தென்னாங்கூர் கிராமத்தில் மார்கழி மாதத்தில் (டிசம்பர்-ஜனவரி) உத்திரட்டாதி நட்சத்திரத்தில் பிறந்தார். இவர் குருஜி என்றும் அழைக்கப்படுகிறார்.

தென்னாங்கூர் பாண்டுரங்கன் கோவில்

வாழ்க்கை
--------

தட்சிண சம்பிரதாய நாமசங்கீர்த்தனத்தை இந்தியாவில் பரப்புவதில் சுவாமி ஹரிதாஸ் கிரி முக்கிய பங்கு வகித்தார். இவர் பல நாடுகளுக்குப் பயணம் செய்து தட்சிண பாரத சம்பிரதாயத்தின் பல உரைகள் பஜனைப் பாடுதல் ஆகியவற்றை நிகழ்த்தினார். இவர் சுவாமி ஞானானந்த கிரியின் தலைமைச் சீடர் ஆவார். தனது முழு வாழ்க்கையையும் தனது குருவான சுவாமி ஞானானந்த கிரிக்கு சேவை செய்ய அர்ப்பணித்தார். தென்னிந்தியாவில் தென்னாங்கூர் தட்சிண ஹாலாஸ்யம் எனும் ஆன்மீகப் புகலிடத்தை நிறுவினார். ஸ்வாமி ஹரிதோஸ் கிரி ஒரு பாண்டுரங்கன் கோவிலைக் கட்டினார், இதில் அவரது குரு சுவாமி ஞானானந்த கிரியின் சன்னதி மற்றும் பக்தர்கள் தங்குவதற்கு குடிசைகள், கோவில்கள் மற்றும் உணவகங்களையும் கட்டியுள்ளார். சுவாமி ஹரிதோஸ் கிரி இதை 14 ஆண்டுகளுக்குள் கட்டினார்.

அவர் தனது குருவான சுவாமி ஞானானந்த கிரியின் அறிவுறுத்தலின்படி, நாமசங்கீர்த்தனத்தைப் பரப்புவதற்காக சிங்கப்பூர், மலேசியா மற்றும் பிற நாடுகள் உட்பட உலகம் முழுவதும் பயணம் செய்தார். அவருக்கு உலகம் முழுவதும் ஆயிரக்கணக்கான பக்தர்கள் உள்ளனர்.

மறைவு
-----

செப்டம்பர் 4, 1994 அன்று கோட்டேஸ்வரில், ஹரிதாஸ் கிரி தனது சுய உணர்வுடன் தன் பக்தர்களின் முன் அலக்நந்தா நதியில் ஜலசமாதிக்குச் (நீரில் மரணம்) சென்றார், பின்னர் அவர் ஆற்றின் நீரோட்டத்தில் அடித்துச் செல்லப்பட்டார், அதன் பின்னர் அவரைக் காணவில்லை. கோடீஸ்வரில் கோடேஸ்வர் மகாதேவருக்கு அர்ப்பணிக்கப்பட்ட ஒரு இந்து கோவில் உள்ளது. ஸ்வாமி ஹரிதாஸ் கிரியின் முதன்மை சீடர் ஸ்வாமி நமானந்த கிரி, சுவாமி ஹரிதாஸ் கிரியின் நினைவாக பஜனை மேடையை உருவாக்கி அவருக்கு அர்ப்பணித்தார். ஸ்ரீ நிரஞ்சனநாத கிரியின் சீடர்கள் இப்போது ஹரிதாஸ் கிரியின் மரபைப் பின்பற்றுகின்றனர்.

புகைப்படங்கள்
-------------

*

மேற்கோள்கள்
-----------

1. ↑  Tourist Guide to South India/ Sura Pvt Ltd/Thennangore Radhekrishna Temple - Pg 31
2. ↑  Religion-State Encounters in Hindu Domains:From the Straits Settlements to Singapore/Vineeta Sinha- pg 198
3. ↑  Sri Krishna leela tarangini, Volume 2/Mudgala Trust, 1990 - Pg 443
4. ↑  "Swamy Haridhos | Bengt Berger" (ஆங்கிலம்). 2021-02-11 அன்று பார்க்கப்பட்டது.
ஹிப்போலிதை
 நிக்கோலஸ் நோஃபர் வரைந்த ஓவியமான ஹிப்போலிதையிடம்*ஹெராக்ளிசு* ஒட்டியானத்தைப் பெறுதல்
கிரேக்கத் தொன்மவியலில் குறிப்பிடப்படும் **ஹிப்போலிதை** (**Hippolyta,** அல்லது **Hippolyte**, கிரேக்கம்: Ἱππολύτη என்பவர் எரெசு மற்றும் ஓட்ரெராவின் மகளும், அந்தியோப் மற்றும் மெலனிப்பே ஆகியோரின் சகோதரியும், அமெசான்கள்களின் அரசியும் ஆவார். இவள் கண்ணியத்தின் சின்னமாக, தன் தந்தையால் வழங்கப்பட்ட ஒட்டியாணத்தை அணிந்தாள். ஹெராக்கிள்ஸ் மற்றும் தீசஸ் இருவர் குறித்த தொன்மக் கதைகளிலும் ஹிப்போலிதை குறிப்புகள் குறிப்பிடத்தகதாக உள்ளன. இவளைப் பற்றிய பலவகைப்பட்ட தொன்மக் கதைகள் உள்ளன. எனவே அவை பல வேறுபட்ட பெண்களைப் பற்றியதாக இருக்கலாம்.  *ஹிப்போலிதை* என்ற பெயரானது கிரேக்க வேர்களில் "குதிரை" மற்றும் "தளர்வாக விடுங்கள்" என்று பொருள்படும்.

புனைவுகள்
---------

### ஹெராக்கிள்ஸின் ஒன்பதாவது பணி

ஹெராக்கிள்ஸின் தொன்மக் கதையில், ஹிப்போலிதையின் ஒட்டியாணத்தைக் (ζωστὴρ ζωστὴρ) கொண்டுவருதல் என்பது அவருக்கான ஒன்பதாவது பணி கடமையாக்கபட்டது. யூரிஸ்தியஸ் மன்னரின் மகளான அட்மேட்டுக்காக அதைக் கொண்டுவர அவர் அனுப்பப்பட்டார்.        தொன்மக் கதையின் பெரும்பாலான பதிப்புகள் ஹிப்போலிதை ஹெராக்கிள்சைக் கவர்ந்ததைக் குறிக்கிறது. இவளும் மறுப்பின்றி தன்னுடைய இடையணியை அவருக்கு கொடுத்தாள். ஒருசமயம் இவள் அவருடைய கப்பலுக்குச் சென்றிருந்தாள். அச்சமயம், சூடோ-அப்பல்லோடோரஸின் கூற்றுப்படி, எரா தெய்வம் சூழ்ச்சியல் ஈடுபட்டு தன்னை அமேசான்களில் ஒருத்தியாகக் காட்டிக்கொண்டு, ஹெராக்கிள்சும் அவரது குழுவினரும் தங்கள் அரசியைக் கடத்திச் செல்கிறார்கள் என்று வதந்தியை பரப்பினாள். இதனால் கோபமுற்ற அமேசான்கள் கப்பலைத் தாக்கினர். அதைத் தொடர்ந்து நடந்த சண்டையில், ஹெராக்கிள்ஸ் ஹிப்போலிட்டாவைக் கொன்று, ஒட்டியாணத்தை எடுத்துக்கொண்டு, புறப்பட்டுச் சென்றார்.

குறிப்புகள்
-----------

1. ↑   *Dictionary of Greek and Roman Biography and Mythology*.
2. ↑  Robert Graves (1955) *The Greek Myths*
3. ↑  "hippolytus - Origin and meaning of hippolytus by Online Etymology Dictionary". *www.etymonline.com*.
4. ↑  Euripides, *Herakles*, 408 *sqq*.
5. ↑  Apollonius Rhodius, *Argonautica*, II. 777 *sqq*. and 966 *sqq*.
6. ↑  Diodorus Siculus, *Bibliotheca Historica*, IV. 16
7. ↑  Ps.-Apollodorus, *Bibliotheke*, II. 5. 9
8. ↑  Pausanias, *Hellados Periegesis*, V. 10. 9
9. ↑  Quintus Smyrnaeus, *Posthomerica*, VI. 240 *sqq*.
10. ↑  Hyginus, *Fabulae*, 30

வெளி இணைப்புகள்
---------------

* 

* பொதுவகத்தில் Hippolyta தொடர்பாக ஊடகக் கோப்புகள் உள்ளன.
இந்து சமயக் கோயில்களில் இறைவனின் திருவுருவங்களை நின்ற, இருந்த, கிடந்த மற்றும் கூத்தாடிய கோலங்களில் படைப்பர். இவற்றில் நின்ற கோல இறையுருவை **ஸ்தானகமூர்த்தி** என்றும், ஒரு காலை மடக்கி ஒரு காலைக் கீழ்நோக்கி நீட்டியபடி அமர்ந்திருப்பதை **சுகாசனமூர்த்தி** என்றும், கிடந்த கோலத்தில் இருக்கும் இறையுருவை **சயனமூர்த்தி** என்றும் நடனமாடும் கோலத்தில் உள்ள இறையுருவை **நிருத்தமூர்த்தி** என்றும் அழைப்பர். 

மேற்கண்ட நான்கு நிலைகளில் நின்ற, இருந்த கோலம் எல்லா இறையுருவங்களுக்கும் பொதுவானதாக அமைகிறது.

நின்ற கோலம்
-----------

நின்ற கோலத்தில் அதிகமான சிலைகள் அமைக்கப்படுகின்றன.

இருந்த கோலம்
------------

இதில் இருந்த கோலத்தில் சுகாசனம், வீராசனம், பத்மாசனம், அர்த்தபத்மாசனம், யோகாசனம், லலிதாசனம் என்ற ஆறு ஆசனங்கள் சிற்பங்களில் பயன்படுத்தப்படுகின்றன.

கிடந்த கோலம்
------------

அடுத்ததாக கிடந்த கோலம் விஷ்ணுவுக்கே பெரிதும் உரித்தான கோலமாக அமைகிறது. மேலும் கிடந்த கோலத்தில் கிடத்தல் "சமசயனம் "என்றும், பகுதிக் கிடத்தல் "அர்த்தசயனம்" என்றும் இரு வகைகள் உண்டு. அடி முதல் முடி வரை உடல் முழுவதும் இருக்கையில் கிடப்பது முழுதும் கிடத்தலாகும். அடி முதல் இடைவரையுள்ள உடல் கிடந்து அதற்கு மேலுள்ள உடல் பகுதி சற்று நிமிர்ந்திருப்பது அர்த்த சயனம் எனப்படும்.

1. ஜல சயனம், 2. தல சயனம், 3. புஜங்க சயனம், 4. உத்தியோக சயனம், 5. வீர சயனம், 6. போக சயனம், 7. தர்ப்ப சயனம், 8. பத்ர சயனம், 9. மாணிக்க சயனம், 10. உத்தான சயனம் என பத்துவகையான கிடந்த கோலங்கள் உள்ளன.

கூத்தாடிய கோலம்
---------------

கூத்தாடிய கோலம் என்பது திருஞானசம்பந்தர், சிவபெருமான், காளி, பிள்ளையார், கண்ணனது காளிங்க நர்த்தனம் முதலிய சிற்பங்களுக்கு உரியதாக பெரும்பாலும் அமைகிறது.

ஆசனங்களின் வகைகள்
-----------------

ஆசனங்களை **சிவாலயத் திருமேனிகள்** எனும் நூல் கீழ்க்கண்டவாறு வகைப்படுத்துகிறது. 

1. சமபாத ஸ்தானகம்
2. வைதஸ்திக ஸ்தானகம்
3. அர்த்த வைதஸ்திக ஸ்தானகம்
4. காயோத் சர்க்கம்
5. சுகாசனம்
6. பத்மாசனம்
7. அர்த்த பத்மாசனம்
8. லலிதாசானம்
9. மகாராசா லீலாசனம்
10. வீராசனம்
11. உத்குடியாசனம்
12. யோகாசனம்
13. ஸ்வஸ்திகாசனம் (அமர்ந்த)
14. கருடாசனம்
15. வைராக ஸ்தானகம்
16. வைஷ்ணவம்
17. ஸ்வஸ்திகாசனம் (நின்ற)
18. ஆலிடாசனம்
19. பிரத்யாலீடாசனம்
20. ஊர்த்துவஜானு
21. ஏகபாதஸ்தானம்
22. சயனாசனம்

காண்க
-----

* இந்துக் கடவுள் திருவடிவங்கள்
* சிவ வடிவங்கள்

ஆதாரம்
------

* டாக்டர் அம்பை மணிவண்ணன் எழுதிய கோயில் ஆய்வும் நெறிமுறைகளும் நூல்
புனித பேதுரு சதுக்கத்திலிருந்து திருத்தூதரக அரண்மனையின் தோற்றம்
**திருத்தூதரக அரண்மனை** (இத்தாலியம்: *Palazzo Apostolico*) என்பது திருத்தந்தையின் அதிகாரப்பூர்வ இல்லமாகும். இது வத்திக்கான் நகரில் அமைந்துள்ளது. இதனை **புனித அரண்மனை**, **திருத்தந்தையின் அரண்மனை** அல்லது **வத்திக்கான் அரண்மனை** என்றும் அழைப்பர். ஆனாலும் ஐந்தாம் சிக்ஸ்துஸின் நினைவாக இதன் அதிகாரப்பூர்வ பெயர் **ஐந்தாம் சிக்ஸ்துஸின் அரண்மனை** என்பதாகும்.

வரலாறு
------

அவிஞான் திருத்தந்தையர்களின் காலத்தில் இவ்வரண்மனை கைவிடப்பட்டு பாழானது. 1436இல் எசுப்பானிய எழுத்தாளரான பெத்ரோ தாஃபூர் என்பவர் இவ்வரண்மனை நிலையினை விவரித்துள்ளார்.

தற்போது உள்ள அரண்மனை 30 ஏப்ரல் 1589இல் ஐந்தாம் சிக்ஸ்துஸின் ஆட்சியில் ஆரம்பிக்கப்படு ஏழாம் அர்பன், பதினொன்றாம் இன்னசெண்ட் மற்றும் எட்டாம் கிளமெண்ட் ஆகியோரின் ஆட்சியில் படிப்படியாகக்கட்டி முடிக்கப்பட்டது.

மேற்கோள்கள்
-----------

1. 1 2  Vatican Press Office guide - buildings of the Vatican
2. ↑  Pedro Tafur, *Andanças e viaje*.
3. ↑  *The lives of the modern painters, sculptors and architects* - Giovanni Pietro Bellori
**பியர் சிமோன், இலாப்லாசு** அல்லது **மார்க்கி டி இலப்லாசு** (ஏப்ரல் 23, 1749 – மார்ச் 5, 1827) என்பவர் 18-19 ஆவது நூற்றாண்டின் மிகச் சிறந்த கணிதவியல், வானவியலாளர்களுள் ஒருவர். வானியலை கணித அடிப்படையில் விரிவடையச் செய்ததில் இவருக்குப் பெரும் பங்கு உண்டு. புள்ளிக்குறிப்பியலிலும் இவருடைய பங்கு மிகச் சிறப்பானது. இவர் தமக்கு முன்னிருந்த அறிஞர்களின் கண்டுபிடிப்புகளை ஒழுங்கு படுத்தி, கணித அடித்தளம் இட்டு, தான் கண்டுபிடித்தவற்றையும் தொகுத்து ஐந்து பெரும் தொகுதிகளாக வான்பொருள்களின் இயக்கவியல் (*Mécanique Céleste* ) என்னும் பெரும் பல்லடுக்கு நூற்தொகுதியை 1799-1825 காலப்பகுதியில் வெளியிட்டார். இப் பல்லடுக்கு நூல்தொகுதியால், வடிவவியல் அடிப்படையாக இருந்த வானியல் இயக்கங்கள் பற்றிய அறிவை நுண்பகுப்பாய்வு (கால்க்குலசு) அடிப்படையான அறிவாக மாற்றினார். புள்ளிக்குறிப்பியலில் *பேயீசிய நிகழ்தகவியல்* (Bayesian probability) என்னும் துறைக்கு இவர் ஆற்றிய ஆய்வுகளே அடிப்படையாக அமைந்ததுள்ளது..

பல இயற்பியல் பகுப்பாய்வுகளில் காணப்படும் இலப்லாசு சமன்பாடு (Laplace's equation) என்னும் இரண்டாம் படிய நுண்பகுப்புக் கணித சமன்பாடு இவர் உருவாக்கியதே ஆகும்.

இளமை
----

1749 ஆம் ஆண்டு பிரான்ஸு நாட்டு நார்மாண்டி பகுதியில் இலாப்லாசு பிறந்தார். இவர் இளம் வயதில் படிப்பில் ஆர்வம் மிகுந்தவராகக் காணப்பட்டார். 1768-இல் இவர் பாரீசு நகருக்குச் சென்று கணிதப் பேராசிரியராகப் பணியமர்த்தப்பட்டார். பிரெஞ்சு அறிவியல் அகாதமியின் முன்னணி அறிஞராக இவர் விளங்கினார். மாவீரன் நெப்போலியனுக்கு அறிவியல் ஆலோசகராகச் சிலகாலம் செயல்பட்ட பெருமை கொண்டவர் இவர்.

வானவியல் ஆய்வுகள்
-----------------

ஒரு கோள் சூரியனைச் சுற்றிவரும்போது அது கெப்ளரின் விதிகளுக்கு உட்பட்டு சூரியனை தனது நீள்வட்டப் பாதையில் சுற்றும் சுற்றும் கோளின் மைய விலக்கு விசையும், சூரியனின் புவி ஈர்ப்பு விசையும் சமநிலையில் இருப்பதால், கோள்கள் சூரியனில் விழவோ, விலகிச்செல்லவோ நேராது. ஆனால் பல கோள்கள் சூரியனைச் சுற்றிவரும்போது, ஒரு கோளின் ஈர்ப்பு விசை மற்றொரு கோளின் மீது செலுத்தும் விசைகளால் கோள்களின் பாதைகளில் மாற்றங்களை ஏற்படுத்தித் தனது சுற்றுப்பாதைகளிலிருந்து கோள்களைத் தூக்கி எறியச் செய்யும் என நியூட்டன் எண்ணினார்.

கணித ஆய்வுகள் பல செய்தும் நியூட்டனால் கோள்களின் சீரான இயக்கத்தை விளக்க இயலவில்லை. பாதிகளிலிருந்து விலகும் கோள்களை அவ்வப்போது கடவுளின் கரங்கள் சீரமைக்கின்றன எனக் கூறப்பட்டது. அனால் இலாப்லாசு கி.பி. 1780 ஆம் ஆண்டுகளில் கணிப்புகளைத் தனது கணிதத் திறமியால் மேம்படுத்தி கோள்களின் பாதைகளில் ஏற்படும் சிறிய மாறுபாடுகள் எப்படித் தம்மைத் தாமே திருத்திக் கொள்கின்றன என நிறுவினார்.

அந்தக் காலகட்டத்தில் சனிக்கோளின் சுற்றுப்பாதை விரிந்து செல்வதாகவும், வியாழனின் சுற்றுப்பாதை சுருங்குவதாகவும் கணக்கிட்டனர். கெப்ளரின் விதிகளின் படி அமைந்த சுற்றுப்பாதைகளில் மிகப்பெரும் கோள்களின் உண்மையான பாதைகள் மெல்லச் சுழன்று மாற்றமடைந்து மீள்கின்றன. இதற்காகும் காலம் சுமார் 929 ஆண்டுகள் எனவும் கணக்கிட்டு சூரிய குடும்பம் நிலைத்து நிற்கும் தன்மை கொண்டது எனவும் நிறுவினார்.

ஞாபகார்த்தமாகப் பெயரிடப்பட்டவை
------------------------------

* சிறுகோள் ஒன்றிற்கு இலப்லாசின் ஞாபகார்த்தமாக **4628 இலப்லாசு** என பெயர் சூட்டப்பட்டது.
* ஈபிள் கோபுரத்தில்  ஊள்ள 72 பெயர்களுள் இவருடைய பெயரும் ஒன்றாகும்.
*

மேற்கோள்களும் அடிக்குறிப்புகளும்
--------------------------------

1. ↑  Stephen M. Stigler (1986) The history of statistics. Harvard University press. Chapter 3.
2. ↑  [Anon.] (1911) "Pierre Simon, Marquis De Laplace", *Encyclopaedia Britannica*
**திருத்தலையூர் சப்தரிஷீஸ்வரர் கோயில்** தமிழ்நாட்டில் திருச்சிராப்பள்ளி மாவட்டம், திருத்தலையூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதின்மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சப்தரிஷீஸ்வரர், குங்குமாம்பிகை சன்னதிகளும், இராவணன், விநாயகர், நவகிரகங்கள் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மாசிமகம் முக்கிய திருவிழாவாக நடைபெறுகிறது. கார்த்திகை மாதம் திருகார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தவில் பெறய** இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த மல்பதய நாட்டியத்துடன் இணைந்த ஒரு தாள வாத்தியக் கருவியாகவே விளங்குகின்றது. இது 'தவுல' *(Dawula)* என்றும் அழைக்கப்படும். பெறய என்னும் சிங்களச் சொல் பறை (மேளம்) எனும் இசைக்கருவியைக் குறிக்கும்.

உருளை வடிவம்.
-------------

இந்த தவில் பெறய உருளை வடிவமாகும்.

வடிவத்தில் சிறிது
-----------------

இலங்கையில் சிங்கள மக்களின் பாரம்பரிய மேள இசைக்கருவிகளான கெட்ட பெறய மற்றும் யக் பெறய என்பவற்றைவிட வடிவத்தில் இது சிறியது. இத் தவில் பெறய பௌத்த கோவில்களில் அடிக்கடி இசைக்கப்பட்டு வருகின்றது.

தோல்
----

மேளத்தின் இருபுறமும் உள்ள தோல் ஆரம்ப காலங்களில் மான் தோல் மூலமாக செய்யப்பட்டிருந்தாலும்கூட, தற்போது பெருமளவிற்கு ஆட்டின் தோலே பயன்படுத்தப்படுகின்றது.

வாசித்தல்
---------

இந்த தவில் பெறய யை வாசிக்கும்போது 'கடிப்பு' என அழைக்கப்படும் தவுல மேளத்தின் ஒரு பக்கம் கம்பொன்றின் மூலமும் மறுபக்கம் கையினாலும் இசைக்கப்படுகிறது.

இவற்றையும் பார்க்கவும்
----------------------

* பறை (சொல்விளக்கம்)

வெளி இணைப்புகள்
---------------

* தவில் பெறய பரணிடப்பட்டது 2011-11-08 at the வந்தவழி இயந்திரம்
**இறையாண்மை ஒப்பீட்டு குறியீடு** (*Comparative rating index of sovereigns*) முக்கிய கடன் மதிப்பீட்டு முகமைகள் ஒவ்வொரு நாட்டினதும் இறையாண்மைக் கடன் மதிப்பீட்டை ஒரு முழுமையான தரமாக வழங்குகின்றன - கடன் மதிப்பீட்டின் அடிப்படையில் நாடுகளின் பட்டியலைப் பார்க்கவும். ஒரு குறிப்பிட்ட தேசத்தின் மதிப்பீடு மதிப்பெண் மற்ற நாடுகளின் செயல்திறனில் இருந்து சுயாதீனமாக உள்ளது. ஆனால் இந்தியாவால் அறிமுகப்படுத்தப்பட்ட இறையாண்மைகளின் ( CRIS ) ஒப்பீட்டு மதிப்பீட்டுக் குறியீட்டில், ஒரு நாட்டின் செயல்திறன் மற்ற அனைத்து நாடுகளுடன் ஒப்பிடப்படுகிறது. ஒருவேளை இது உலகின் எந்த நாட்டிலும் முதல் இறையாண்மை மதிப்பீட்டுக் குறியீடாக இருக்கலாம். இது தற்போதுள்ள கடன் மதிப்பீட்டு முறையின் வரம்புகளைத் தீர்க்கிறது. ஒப்பீட்டு மதிப்பீட்டின் ஒரு எடுத்துக்காட்டு சதவிகித மதிப்பெண் ஆகும் - சில நேரங்களில் கேட் முடிவுகள் கொடுக்கப்பட்ட விதம். ஒரு மாணவர் 99 வது சதவீதத்தைச் சேர்ந்தவர் என்று விவரிக்கப்பட்டால், மற்ற மாணவர்களுடன் ஒப்பிடும்போது இந்த மாணவரின் செயல்திறனைப் பற்றி அது தெளிவாகக் கூறுகிறது.

தற்போதுள்ள அமைப்பின் வரம்புகள்
------------------------------

ஒரு தேசம் முழுமையான அடிப்படையில் மதிப்பீடு ஏணியில் பயணித்திருக்கலாம். ஆனால், இது ஒப்பீட்டளவில் சிறப்பாக இருக்கலாம், ஏனென்றால் மற்றவர்கள் இன்னும் மோசமாகச் செய்திருப்பார்கள். இந்த ஒப்பீட்டு செயல்திறனை தற்போதைய அமைப்பில் அளவிட முடியாது.

இறையாண்மை ஒப்பீட்டு குறியீட்டின் நன்மைகள்
-----------------------------------------

ஒரு முதலீட்டாளர் தனது பணத்தை வைப்பதற்கான இடத்தை நாடு முழுவதும் தேடும் போது, நாடுகளின் ஒப்பீட்டு மதிப்பீடு முக்கியமானது. தேசத்தின் x இன் மதிப்பீடு அப்படியே இருந்தால், மற்ற நாடுகளின் மதிப்பீடுகள் காலப்போக்கில் மேம்பட்டால், தேசம் x இல் குறைவாக முதலீடு செய்ய வேண்டிய நிலை இருக்கலாம்.

எப்படி கணக்கிடப்படுகிறது
------------------------

இந்திய நிதி அமைச்சகம், இந்தப் புதிய குறியீட்டைக் கணக்கிட்டு, 2007 முதல் 2011 வரையிலான ஆண்டுகளில் 101 பொருளாதாரங்களை வரிசைப்படுத்தியுள்ளது. இறையாண்மை ஒப்பீட்டு குறியீட்டின் கணக்கீடு, அனைத்துலக நாணய நிதியம் வழங்கிய பல்வேறு நாடுகளின் மொத்த உள்நாட்டு உற்பத்தி மூடியின் மதிப்பீடுகள் மற்றும் தரவுகளின் அடிப்படையில் அமைந்துள்ளது. இது தலையீடுகள் அல்லது விளக்கங்கள் இல்லாத ஒரு தூய கணித மற்றும் புள்ளிவிவர முறைகள் ஆகும். சூலை 2015 இன் படி, இது வகைப்படுத்தப்பட்டுள்ளது.

இறையாண்மை ஒப்பீட்டு குறியீட்டின் மதிப்பெண்கள்
---------------------------------------------

இந்தியாவின் இறையாண்மை ஒப்பீட்டு குறியீட்டின் மதிப்பெண்கள் 66.47 (2007) மற்றும் 69.83 (2011) என்ற அளவில் இருந்தது. வேறு வார்த்தைகளில் கூறுவதானால், ஒப்பீட்டளவில் இந்தியா 5.06% சிறந்த முதலீட்டு இடமாக மாறியுள்ளது. மேலும், இறையாண்மை ஒப்பீட்டு குறியீட்டின் அடிப்படையில் இந்தியாவின் தரவரிசை 61வது இடத்தில் இருந்து 55வது இடத்திற்கு முன்னேறியுள்ளது.

சான்றுகள்
---------

1. ↑  "FinMin unveils comparative sovereign ratings index". *Business Standard India*. Press Trust of India. 31 January 2012. .
2. ↑  "The New Indian Express". 4 March 2016 அன்று மூலம் பரணிடப்பட்டது. 28 May 2012 அன்று பார்க்கப்பட்டது.
3. ↑  Economic survey of India  பரணிடப்பட்டது 8 அக்டோபர் 2011 at the வந்தவழி இயந்திரம்
4. ↑  Ministry of Finance working paper
5. ↑   
[*தொடர்பிழந்த இணைப்பு*]
**கோணேசர் கல்வெட்டு** ஒரு தமிழ் வரலாற்று நூல். திருகோணமலையைச் சேர்ந்த கவிஞர் கவிராஜவரோதயரால் 16ம் நூற்றாண்டளவில் எழுதப்பட்டதாக கொள்ளப்படுகிறது.

விவரம்
------

இலங்கையின் திருகோணமலையில் உள்ள திருக்கோணேச்சர ஆலயத்துக்கு திருப்பணிகள் செய்த குளக்கோட்ட மன்னன், இந்த ஆலயம் பற்றிய தகவல்களையும், அதன் நிர்வாக முறைகள், கோயில் பக்தர்களின் கடமைகள் பற்றிய செய்திகளையும் உள்ளடக்கி 'பெரியவளமை பத்ததி' என்னும் செப்பேட்டில் பதிவு செய்து வந்ததாக வரலாறுகள் கூறுகின்றன. அந்த சாசன தகவல்களை அடிப்படையாக கொண்டு, கவிஞர் கவிராஜவரோதயரால் தொகுத்து வழங்கப்பட்டதே கோணேசர் கல்வெட்டு என அழைக்கப்படுகிறது.

உள்ளடக்கம்
----------

திருக்கோணேச்சரத்தின் வரலாறு, அவ்வாலயத்துக்கு குளக்கோட்டன் செய்த திருப்பணிகள், திருகோணமலை பற்றிய செய்திகள், அக்காலத்து திருகோணமலைச் சமூகத்தின் பண்பாட்டு பழக்கவழக்கங்கள் ஆகிய தகவல்கள் இந்நூலில் உள்ளன. கோயில் தொழும்பு செய்வோர் பின்பற்றவேண்டிய விதிமுறைகள் ,அவர்களுக்கு வழங்கப்பட்ட மானியங்கள், கோணேசர் ஆலயத்துக்குரிய திரவிய இருப்பு என்பன பற்றி விரிவாகச் இந்நூலில் உள்ளது. திருகோணமலையின் வரலாற்றுத் தொன்மைக்கான ஆதாரங்களில் இந்நூல் முக்கிய இடம்வகிக்கிறது.

வெளி இணைப்புகள்
---------------

* நூலகம் திட்டத்தில் கோணேசர் கல்வெட்டு
**வீணை சிட்டிபாபு** என அறியப்பட்ட **சிட்டி பாபு** (அக்டோபர் 13, 1936 – பிப்ரவரி 9, 1996) தென்னிந்தியாவைச் சேர்ந்த வீணைக் கலைஞராவார்.

பிறப்பும், இசைப் பயிற்சியும்
----------------------------

ஆந்திர மாநிலம் காக்கிநாடாவில் பிறந்த சிட்டிபாபுவின் இயற்பெயர் ஹனுமானுலு என்பதாகும். ஈமனி சங்கர சாஸ்திரி என்பவரிடம் வீணைப் பயிற்சி பெற்றார். 

தனது தந்தை செல்லப்பள்ளி ரங்காராவ் ஒருமுறை வீணை வாசித்துக் கொண்டிருந்தபோது, தவறொன்றை 5 வயது சிறுவன் சிட்டி பாபு சுட்டிக்காட்டினார்.

இசை வாழ்க்கை
------------

### திரைப்படத் துறைப் பங்களிப்புகள்

திரைப்பட இசைக்குழுக்களில் வீணை வாசித்துள்ளார். சம்பூர்ண இராமாயணம் திரைப்படத்தில் இராவணன் வாசிப்பதாக அமைக்கப்பட்ட 'சங்கீத சௌபாக்கியமே' எனும் பாடலில் வீணை வாசித்தவர் இவரே. தேசிய விருது பெற்ற திக்கற்ற பார்வதி எனும் திரைப்படத்தின் இசையமைப்பாளர் சிட்டிபாபு ஆவார். 

### மேடைக் கச்சேரிகள்

இவரது கச்சேரிகளில் இடம்பெறும் கதனகுதூகலம், குக்குக் பாட்டு போன்றவை நேயர்களிடம் வரவேற்பைப் பெற்றன.

பெற்ற விருதுகள்
---------------

* கலைமாமணி விருது, 1972
* சங்கீத சூடாமணி விருது, 1990
* சங்கீத நாடக அகாதமி விருது, 1990

குடும்பம்
---------

இவரின் மனைவி, சுதந்திரப் போராட்ட வீரர் பட்டாபி சீத்தாராமய்யாவின் பேத்தியாவார். சிட்டிபாபுவின் மகன் சுந்தர் சி. பாபு பிரபல திரைப்பட இசையமைப்பாளர்.

மறைவு
-----

பிப்ரவரி 9, 1996 அன்று மாரடைப்பின் காரணமாக தனது 59 ஆவது வயதில் காலமானார்.

மேற்கோள்கள்
-----------

1. ↑  "Akademi Awardee".  சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.

உசாத்துணை
---------

* 'இசை உலக மாமேதைகள்' எனும் தொகுப்பு, பக்கம் எண்: 108. வெளியீடு: தினமணி - இசை விழா மலர் (2013 - 2014)

வெளியிணைப்புகள்
---------------

* அதிகாரப்பூர்வ இணையத்தளம்
* *Chittibabu remembered*
**இறோகித்தோ** (Hirohito - ஏப்ரல் 29, 1901 – ஜனவரி 7, 1989) ஜப்பானின் 124 ஆவது பேரரசர் ஆவார். இவர் 1926 ஆம் ஆண்டு டிசம்பர் 25 ஆம் நாளிலிருந்து 1989 ஆம் ஆண்டு அவர் இறக்கும் வரை பதவியில் இருந்தார். ஜப்பானுக்கு வெளியே இவரது சொந்தப் பெயரான இறோகித்தோ என்பதாலேயே பெரிது அறியப்பட்ட போதும், இறந்த பின்னர் ஜப்பானில் **பேரரசர் சோவா** என அழைக்கப்படுகிறார். ஜப்பானுக்கு வெளியிலும் அறிஞர்களால் இப் பெயர் பயன்படுத்தப்பட்டு வருகின்றது. *சோவா* என்பது ஒரு காலப்பகுதியின் பெயராகும். பேரரசர்களின் ஆட்சிக் காலத்தோடு பொருந்தும் காலப்பகுதிகளின் பெயர் அவர்கள் இறந்ததும் அவர்களுக்கும் பெயராகிறது.

சோவாவின் காலப்பகுதியே ஜப்பானின் எந்தப் பேரரசரின் காலப்பகுதியிலும் அதிகமானது ஆகும். இக் காலப்பகுதி ஜப்பானியச் சமூகத்தில் பெரும் மாற்றங்களை உருவாக்கிய காலப்பகுதியுமாகும். இவருடைய ஆட்சிக் காலத்தின் தொடக்கத்தில் ஜப்பான் குறைந்த அளவு தொழிற்றுறைகளைக் கொண்ட நாட்டுப்புறப் பகுதியாகவே இருந்தது. 1930களில் நிகழ்ந்த ஜப்பானின் படைப்பெருக்கம், பின்னர் அந்நாட்டை இரண்டாம் உலகப் போரில் ஈடுபடுத்த வழி வகுத்தது. போரின் முடிவில் ஜப்பான் தோல்வியுற்று நிபந்தனையற்ற முறையில் சரணடைந்ததைத் தொடர்ந்து, ஏற்பட்ட ஜப்பான் நாட்டின் மீளமைப்பு வேலைகளில் பேரரசர் ஒத்துழைப்பு வழங்கித் தனது காலத்திலேயே ஜப்பான் பெருமளவு நகராக்கம் அடைந்த ஒரு நாடாகவும்; தொழிற்றுறை, தொழினுட்பம் ஆகியவற்றில் உலகின் மிகப் பெரிய வல்லரசுகளில் ஒன்றாகவும் விளங்கியதைக் காணும் வாய்ப்புப் பெற்றார்.

இளமைக்காலம்
-----------

இவர், முடிக்குரிய இளவரசராக இருந்த யொசிஹிட்டோவுக்கும் (பிற்காலப் பேரரசர் தைஷோ), முடிக்குரிய இளவரசி சடாக்கோவுக்கும் (பிற்காலப் பேரரசி தெய்மீ) மூத்த மகனாக டோக்கியோவில் இருந்த ஒயாமா அரண்மனையில் பிறந்தார். இவரது சிறு வயதுப் பட்டம் *மிச்சி* ஆகும். இவரது பாட்டனான பேரரசர் மீஜி 1912 ஜூலை 30 ஆம் தேதி இறந்தபோது இவர் முடிக்குரிய இளவரசரானார். இதற்கான முறைப்படியான நிகழ்ச்சி 1916 ஆம் ஆண்டு நவம்பர் 2 ஆம் தேதி இடம்பெற்றது.
***சிட்டிசன்*** 2001 ஆம் ஆண்டில் சரவண சுப்பையா இயக்கத்தில் வெளியான தமிழ்த் திரைப்படம் ஆகும். இது எஸ்.எஸ்.சக்கரவர்த்தி தயாரிப்பிலும் எஸ். சுப்பிரமணியத்தின் வழிகாட்டலிலும் அஜித் குமார், வசுந்தரா தாஸ், மீனா, நக்மா மற்றும் மணிவண்ணனின் நடிப்பில் உருவாகிய திரைப்படமாகும். இதற்கான இசையைத் தேவா உருவாக்கியிருந்தார். இத்திரைப்டத்தில் அஜித் குமார் 9 வேடங்களில் தோன்றியது குறிப்பிடத்தக்கதாகும்.

திரைக்கதை
---------

ஒரு மாவட்ட கலெக்டர், நீதிபதி, காவற்துறை அதிகாரி ஆகியோர் பகல் நேரத்திலேயே கடத்தப்படுகின்றனர். இதற்கு சிட்டிசன் (*அஜித்*) என்பவரே உரிமை கோருகின்றார். மத்திய புலனாய்வுப் பிரிவு அலுவலர் சரோஜினி (*நக்மா*) இவற்றைப் ஆராய்ந்தபோது இவர்கள் அத்திப்பட்டி என்னும் ஒரு சிறு மீனவக் கிராமத்துடன் தொடர்பிருந்தமையும் அதில் இருந்த 600 கிராமத்தவர்களும் அடையாளமே இல்லாதபடி அழித்தொழிந்து போயிருந்தமை தெரியவருகின்றது. பல்லாண்டுகளுக்கு முன்னர் இக்கிராமத்தில் ஒரு கூட்டுப் படுகொலை நிகழ்ந்ததும் தெரியவருகின்றது. பின்னர் திரையில் **சிட்டிசன்** 20 வருடங்களிற்கு முன்னர் சிறுவனாக இருந்து எவ்வாறு காப்பாற்றப்பட்டது என்பது தெரியவருகின்றது.

நடிப்பு
-------

பாடல்கள்
--------

| நடிகர் மற்றும் நடிகர்கள் | கதாபத்திரம்
 |
| --- | --- |
| அஜித் | அறிவானந்தம், அப்துல்லா, அந்தோனி, சிட்டிசன் மற்றும் சுப்ரமணி
 |
| வசுந்தர தாஸ் | இந்து
 |
| மீனா | ஜெவிலி
 |
| நக்மா | CBI சரோஜி அரிச்சந்திரன்
 |
| பாண்டியன் | 'வாப்பா'
 |
| 'நிழல்கள்' ரவி | கலெக்டர் சந்தானம்
 |
| தேவன் | DGP தேவசகாயம்
 |
| அஜய் ரத்னம் | ACP கிருஷ்ண மூர்த்தி
 |
| கொச்சி ஹனிபா | மன்மதக் குட்டி
 |
| ஷர்மிளா | ஃபாத்திமா
 |
|

தேவாவின் இசையமைப்பில் உருவான இத்திரைப்படத்தில் இடம்பெற்ற பாடல்கள் இத்திரைப்படம் வெளியாவதற்கு முன்பாகவே ரசிகர்களின் பலத்த வரவேற்பை பெற்றன. பாடகர் திப்பு பாடிய *மேற்கே உதிக்கும் சூரியனே* எனும் பாடல் மிகச் சிறப்பான ஒரு வெற்றிப் பாடலாகும்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "ஆஸ்திரேலிய தேசம் "   | ஹரிஹரன், ஹரிணி | 6:46 |
| 2. | "மேற்கே உதிக்கும் சூரியனே"   | திப்பு | 6:12 |
| 3. | "பூக்காரா பூக்காரா"   | சங்கர் மகாதேவன், வசுந்தரா தாஸ் | 6:20 |
| 4. | "சிக்கிமுக்கி கல்லு"   | சங்கர் மகாதேவன், சாதனா சர்கம், | 6:51 |
| 5. | "ஐ லைக் யூ"   | வசுந்தரா தாஸ் | 6:52 |